cyanic-selkie/wikianc huggingface dataset:
Մարգո Ղուկասյան
Կենսագրություն
Մարգո Ղուկասյանը ծնվել է Լենինականում` Արևմտյան Հայաստանի Բասեն գավառի Դալի Բաբա գյուղից գաղթած ծնողների ընտանիքում։ Մինչև 7-րդ դասարանը սովորել է Լենինականի համար 10 միջնակարգ դպրոցում։ 1941-1945 թվականներին աշխատել է Երևանի Հայկոոպի գեղարվեստական արվեստանոցում որպես նկարչուհի, միաժամանակ սովորել է և 1945 թվականին ավարտել Երևանի համար 41 երեկոյան բաներիտ միջնակարգ դպրոցը։ 1950 թվականին ավարտել է Երևանի պետական համալսարանի բանասիրական ֆակուլտետի ժուռնալիստիկայի բաժինը։ 1950-1957 թվականներին աշխատել է «Պիոներ կանչ» թերթում, 1967 թվականից «Գարուն» ամսագրում, մինչև 1975 թվականը եղել է բաժնի վարիչ, 1975-1979 թվականներին՝ պատասխանատու քարտուղար, 1979 թվականից դարձյալ բաժնի վարիչ։ 1972 թվականին արժանացել է ԽՍՀՄ ժուռնալիստների միության մրցանակին «Դիալոգ իրավաբանի հետ՝ Մխիթար Գոշի մասնակցությամբ», «Նրանք, որ չվերադարձան, նրանք, որ վերադարձան հաղթանակով», «Ղափան, Քաջարան՝ այսօրվա և վաղվա պրոբլեմներ» հոդվածների համար։ 1974 թվականին ստացել է Հայաստանի ժուռնալիստների միության «Ոսկե գրիչ» մրցանակը՝ «Եվ այգեգործն ասաց. հողը խռովել է մեզնից», «Երեք անսովոր նամակ» հրապարակախոսական հոդվածների համար։ 1975 թվականից, «Գարուն»-ի աշխատանքին զուգընթաց, դասավանդում է Երևանի Կ. Մարքսի անվան պոլիտեխնիկական ինստիտուտի հասարակական մասնագիտությունների ֆակուլտետի ժուռնալիստիկայի բաժնում։ Հրապարակվել են գրողի ստեղծագործությունների մի քանի ժողովածուներ, որոնց մի մասը թարգմանվել են այլ լեզուներով։ 1978 թվականից եղել է Հայաստանի գրողների միության անդամ։ Հեղինակել է 13 գիրք, տասնյակ ակնարկներ, հուշագրություններ և շուրջ 400 հրապարակախոսական հոդվածներ։ Վերջին գիրքը կոչվում է «Անվերնագիր...1915 թ.», որը հեղինակել է 80-անց հասակում, երեք տարվա ընթացքում ։ Այն նվիրված է Հայոց եղեռնի զոհերի հիշատակին և ներկայացնում է Հայոց ցեղասպանության ականատեսների հիշողությունները։ 2011 թվականին գիրքն արժանացել է Հայաստանի գրողների միության «Տարվա լավագույն գիրք» մրցանակաբաշխության հրապարակախոսության անվանակարգում Միքայել Նալբանդյանի անվան մրցանակին։ 2011 թվականին լույս է տեսել Մարգո Ղուկասյանի «Գիսավոր աստղի տարին» գիրքը ։ Մահացել է 2013 թվականի ապրիլի 27-ին 86 տարեկան հասակում։
Արտաքին հղումներ
Կատեգորիա:Հայ արձակագիրներ Կատեգորիա:Հայ լրագրողներ Կատեգորիա:Մովսես Խորենացու մեդալակիրներ Կատեգորիա:ԵՊՀ շրջանավարտներ Կատեգորիա:Հայաստանի գրողների միության անդամներ Կատեգորիա:ԽՄԿԿ անդամներ Կատեգորիա:ՀԽՍՀ վաստակավոր ժուռնալիստներ Կատեգորիա:ԽՍՀՄ գրողների միության անդամներ
Տերփսիքորա
Տերփսիքորա (Τερψιχόρα), պարերի երբեմն նաև խմբերգի մուսան։ Զևսի և Մնեմոսինեի դուստրը։ Համարվում է սիրենների մայրը։ Պատկերվում էր դեռատի աղջկա տեսքով։
Ատրիբուտները՝ Այլաբանորեն՝ պարուհի։
Կատեգորիա:Մուսաներ
Կապիտան Ֆիլիպս
Կապիտան Ֆիլիպս (Captain Phillips), ռեժիսոր, գրող, սցենարիստ և կինոռեժիսոր, անգլիացի Փոլ Գրինգրասի թրիլեր ժանրի ամերիկյան ֆիլմ։
Ֆիլմի սյուժեն հիմնված է իրական փաստերի վրա, որ տեղի է ունեցել 2009 թվականին, Ալաբամա առևտրական նավի վրա, որը ղեկավարում էր կապիտան Ռիչարդ Ֆիլիպսը, ով գերեվարվում է Հնդկական օվկիանոսի ծովահենների կողմից։ Նրանց ղեկավարում էր Աբդուվալի Մուսը։
Սյուժե
Ռիչարդ Ֆիլիպսը (Թոմ Հենքս) ստանձնում է Ալաբամա առևտրական նավի ղեկավարությունը, որը առանց սպառազինության նավ է։ Այն ուղղություն է վերցնում Օմանի Սալալահ նավահանգստից՝ Ադենի ծովածոցից դեպի Աֆրիկայի խոշոր լճերի շրջանում գտնվող Մոմբաս քաղաք նավարկելու թույլտվությամբ։ Նավապետն ու առաջին օգնականը՝ Շան Մրֆին (Մայքլ Չերնոս) հրամայում են նավի վրա խիստ հսկողություն սահմանել և կատարել գործնական վարժանքներ։ Վարժանքների ընթացքում նավն սկսում են հետապնդել Սոմալիի ծովահենները, որոնք գտնվում են 2 փոքր նավերում։ Կապիտան Ֆիլիպսը օգնություն է կանչում։ Մտածելով, որ ծովահենները լսում են ռադիոկապով, նա փոխելով ձայնը, պատասխանում է զանգին՝ խոստանալով օդային պաշտպանության ջոկատ ուղարկել։ Մի նավակը հետ է շրջվում՝ լսելով զանգը, իսկ մյուս նավակը շարունակում է շարժվել Ալաբամայի հետևից, բայց ճանապարհին շարժիչն անջատվում է։
Հաջորդ օրը ծովահենների նավակը վերսկսում է իր հետապնդումը։ Նավի վրա լավ սպառազինված 3 ծովահեններ են, որոնց առաջնորդում է Աբդուվալի Մուսը (Բարխադ Աբդի)։ Ներդնելով իր և անձնակազմի ջանքերը՝ Ֆիլիպսը փորձում է խույս տալ ծովահեններից։ Ծովահեններն, օգտագործելով իրենց հետ վերցրած սանդուղքը, ներխուժում են Ալաբամա։ Ֆիլիպսն անձնակազմին հրամայում է թաքնվել նավի այն հատվածոմ, որտեղ նավի շարժիչն է։
Ֆիլիպսը Մուսին է առաջարկում նավի պահոցում պահված 30000 դոլարը։ Նա պահանջում է, որ նավի անձնակազմի և նավի դիմաց իրեն տան նավային կազմակերպությունների կողմից վճարվող ապահովագրական գումարը՝ միլիոն դոլար։ Մրֆին նկատում է, որ ամենաերիտասարդ ծովահենը՝ Բիլանը (Բարխադ Աբդիրախման) առանց կոշիկների է և թաքնված անձնակազմին խնդրում է կոտրած ապակիով պատել սենյակը։ Շարժիչների մեխանիկ Մայքլ Պերրին (Դեյվիդ Վարշովսկի) հոսանքազրկում է նավը՝ այն թողնելով մթության մեջ։ Բիլասը կտրում է ոտքը, երբ նրանք հասնում են շարժիչներին, իսկ Մուսը շարունակում է որոնումները միայնակ։ Նրան գերի են վերցնում թաքնված անձնակազմի անդամները և պահանջում են լքել նավը՝ հեռանալով փրկարար նավակով։ Ծովահենները վերցնում են ամբողջ գումարը, տեղավորվում են փրկարար նավակում՝ իրենց հետ տանելով կապիտան Ֆիլիպսին։
Անձնակազմն սկսում է հետապնդել նրանց՝ փորձելով չկորցնել իրենց կապիտանի հետքը։ Շուտով նրանց իր հսկողության տակ են սկսում պահել ԱՄՆ-ի ռազմածովային ուժերը։ Կապիտան Ֆրենկ Կասպելլանոն բանակցություններ է սկսում ծովահենների հետ։ Վերջապես կարողանում է Մուսին համոզել, որ բարձրանա իրենց նավ՝ փրկագնի մասին պայմանավորվելու համար։ Մուսը համաձայնվում է՝ Ֆիլիպսին թողնելով իր մարդկանց հետ։ Ամբողջ ընթացքում դիպուկահարներն իրենց նշանառության տակ են պահում ծովահեններին։
Ծովահեններից մեկը, հասկանալով, որ զինվորականները խաբում են իրենց և ոչ մի փրկագին էլ չեն տալու, նա մոտենում է Ֆիլիպսին, կապում է նրա աչքերը և զենքն ուղղելով Ֆիլիպսի վրա, պատրաստվում է կրակել։ Վերջին վայրկյանին դիպուկահարներին տալիս են կրակելու հրաման։ Երեք ծովահեններն էլ սպանվում են։
Նավի տախտակամածում ձերբակալում են Մուսին։ Կոլապսի մեջ գտնվող Ֆիլիպսին ազատում են գերեվարությունից։ Բուժզննման ընթացքում պարզում են, որ նա գտնվում է նյարդային անհավասարակշիռ վիճակում։
Նկարահանում
«Կապիտան Ֆիլիպս» ֆիլմի հիմնական նկարահանումներն սկսվել են 2012 թվականի մարտի 26-ին ։ Նկարահանումները տեղի են ունեցել Մալթայի ծովածոցում։ Նկարահանման 9 շաբաթներն անցել են «Ալեքսանդր» նավի վրա, որը ներկայացվել է «Ալաբամա» առևտրանավի փոխարեն։
Երաժշտություն
Ֆիլմի երաժշտության ընտրության համար կազմակերպված մրցույթում հաղթել է Հենրի Ջեքմանը ։ Ֆիլմի սաունդթրեքը թողարկվել է 2013 թվականի հոկտեմբերի 15-ին Varèse Sarabande-ի կողմից։ Մյուս երգերը նույնպես ներառվել են ֆիլմում՝
Տոմսերի վաճառք
«Կապիտան Ֆիլիպս» ֆիլմն իր թողարկման օրվանից սկսած կինոթատրոնների դրամարկղում վաճառված տոմսերի գումարից ստացել է 25 718 314 դոլար։ Այս ցուցանիշով այն զիջում է միայն «Ձգողականություն» ֆիլմին, որը հավաքել է 43.2 միլիոն դոլար։ Արդեն 2014 թվականի ապրիլի 11-ի դրությամբ ֆիլմի հասույթը կազմել է 107 100 855 դոլար և 111 630 956 դոլար՝ այլ երկրներում, այդպիսով՝ ֆիլմի ամբողջական հասույթը կազմում է 218 791 811 դոլար ։
Կինոքննադատների կարծիք
«Կապիտան Ֆիլիպս» ֆիլմը թողարկվեց 2013 թվականի սեպտեմբերի 21-ին Նյու Յորքի կինոփառատոնի ժամանակ։ Ֆիլմն արժանացավ գովասանքների իր սցենարի, ղեկավարության, նկարահանման և արտադրման համար։ Պատվի արժանացան նաև Թոմ Հենքսն ու Բարխադ Աբդին գլխավոր դերերում հանդես գալու համար ։
Իրական փաստեր
Կապիտան Ֆիլիպսը 5 օր շարունակ գերեվարված է մնացել փրկարար նավակում ծովահենների հսկողության տակ։ New York Post պարբերականում տպագրված հոդվածում ասվում է, որ Ալաբամայի անձնակազմի անդամները քննադատել են ռեժիսորին ֆիլմի իրական փաստերը փոփոխելու համարև կապիտանին հերոսացնելու համար ։
Մայք Պերրին՝ Ալաբամայի մեխանիկը ֆիլմում, նույնպես CNN-ին տված իր հարցազրույցում հաստատել է, որ ֆիլմը չի ներկայացնում իրական պատմությունը ։
Հետաքրքիր փաստեր
Թոմ ՀենՔս այս առիթով կատակել է. «Ըստ ֆիլմի սցենարի, միայն ես պետք է հայտնվեի շոկի մեջ»։
Ծանոթագրություններ
Կատեգորիա:2013 ֆիլմեր Կատեգորիա:Փոլ Գրինգրասի ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան դրամա ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր ծովահենների մասին Կատեգորիա:Գրական ստեղծագործությունների էկրանավորումներ Կատեգորիա:Columbia Pictures ֆիլմեր Կատեգորիա:IMAX ֆիլմեր Կատեգորիա:2010-ականների դրամա ֆիլմեր Կատեգորիա:Ամերիկյան ֆիլմեր Կատեգորիա:Իրական դեպքերի վրա հիմնված դրամա ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:2010-ականների կենսագրական դրամա ֆիլմեր Կատեգորիա:Ամերիկյան թրիլեր դրամա ֆիլմեր Կատեգորիա:Ամերիկյան կենսագրական ֆիլմեր Կատեգորիա:2010-ականների արկածային ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:Ֆիլմեր ահաբեկչության մասին Կատեգորիա:2013 դրամա ֆիլմեր
Գիշնիգան
Գիշնիգան, գյուղ Իրանի Չհարմահալ գավառում։ 20-րդ դարի սկզբին ուներ ավելի քան 50 տուն հայ բնակիչ։ Զբաղվում էին երկրագործությամբ և արհեստագործությամբ։ Բնակիչները 1946-1947 թվականներին ներգաղթել են Խորհրդային Հայաստան։
Կատեգորիա:Իրանի հայաբնակ գյուղեր
Ջիգմե Վանգչուկ
Ջիգմե Վանգչուկ (Dzongkha འཇིགས་མེད་དབང་ཕྱུག, ), Բութանի երկրորդ թագավոր։
Նա գահ է բարձրացել 1926 թվականին՝ իր հոր՝ առաջին թագավոր Ուգյեն Վանգչուկի մահից հետո։ Ջիգմե Վանգչուկը եղել է հոր ավագ որդին։ Նա լավ կրթություն է ստացել, բազմուսում էր, կարդում էր անգլիական, հնդկական և բուդդայական գրականություն։ Նրա կառավարման ընթացքում Բութանը շարունակում էր գրեթե ամբողջովին մեկուսանալ արտաքին աշխարհից՝ սահմանափակվելով Մեծ Բրիտանիայի և Հյուսիսային Իռլանդիայի Միացյալ Թագավորության հետ նեղ կապերով, իսկ 1949 թվականին Հնդկաստանի անկախություն ձեռք բերելուց հետո՝ Հնդկաստանի հետ։ Նրան հաջորդել է որդին՝ Ջիգմե Դորջի Վանգչուկը ։
Արտաքին հղումներ
Կատեգորիա:Երկրորդ համաշխարհային պատերազմի քաղաքական առաջնորդներ
Սառալ
Սառալ (Sarral), մունիցիպալիտետ Իսպանիայում, գտնվում է Տարագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Կոնկա դե Բարբերա շրջանում։ Տարածքը կազմում է 52,39 կմ2։ Բնակչությունը՝ 1720 մարդ (2010 թվականի տվյալներով)։
Ամերիկահայ ճարտարագետների և գիտնականների ընկերակցություն
Ամերիկահայ ճարտարագետների և գիտնականների ընկերակցությունը հիմնվել է Հակոբ Փանոսյանի գլխավորությամբ 1983 թվականին, Լոս Անջելեսում՝ ԱՄՆ-ում, Հայաստանում և այլ երկրներում բնակվող հայ ճարտարագետներին համախմբելու և նրանց միջև համագործակցություն ստեղծելու նպատակով։ Ընկերակցությունը կազմակերպում է համահայկական գիտաժողովներ՝ Հայաստանի գիտությունների ազգային ակադեմիայի, մասնագիտական այլ հաստատությունների մասնակցությամբ։
Հայաստանի տնտեսական հարցերի լուծման վերաբերյալ հետազոտություններ կատարելու նպատակով իրականացնում է մասնագետների փոխանակություն։ Օժանդակություն է ցույց տալիս Հայաստանի գիտնականներին և գիտական հիմնարկներին։ Մասնաճյուղեր ունի Բոստոնում, Նյու Յորքում, Սան Ֆրանցիսկոյում։ Հրատարակում է եռամսյա տեղեկատու։ Ունի շուրջ 700 անդամ։
Կատեգորիա:Ամերիկահայ գիտական կազմակերպություններ
Սիներգիա
Սիներգիա ինչ որ արդյունք ստանալու համար իրար հետ գործակցող երկու կամ ավել իր կամ անձ, որ առանձին անհնար էր գեներացնել։ Սիներգիա տերմինը ծագում է հունարեն synergia συνεργία synergos, συνεργός բառից, որ նշանակում է "աշխատել միասին" :
Ծանոթագրություններ
Կատեգորիա:Հունարենից փոխառնված բառեր
Դաս Նիլոտպալ
Առաջին լուրջ հանդիպումը անցկացրել է 1999 թվականին։ Մրցակիցը եղել է Նիգել Շորթը։ Խաղը անցկացվել է Դաքքայում։ Քայլերը հետևյալն էին՝
1. e2-e4 e7-e6 <br / > 2. d2-d4 d7-d5 <br / > 3. Sb1-c3 Lf8-b4 <br / > 4. e4-e5 c7-c5 <br / > 5. a2-a3 Lb4xc3+ <br / > 6. b2xc3 Sg8-e7 <br / > 7. Dd1-g4 Dd8-c7 <br / > 8. Dg4xg7 Th8-g8 <br / > 9. Dg7xh7 c5xd4 <br / > 10. Ke1-d1 d4xc3 <br / > 11. Sg1-f3 Sb8-c6 <br / > 12. Sf3-g5 Sc6-d8 <br / > 13. f2-f4 Lc8-d7 <br / > 14. h2-h4 Dc7-c5 <br / > 15. h4-h5 Ld7-b5 <br / > 16. Lf1xb5 Dc5xb5 <br / > 17. h5-h6 Tg8-g6 <br / > 18. f4-f5 Se7xf5 <br / > 19. Dh7-h8+ Ke8-d7 <br / > 20. h6-h7 Tg6-h6 <br / > 21. Th1-e1 Th6-h2 <br / > 22. Sg5xe6 Sd8xe6 <br / > 23. Dh8xa8 Th2xg2 <br / > 24. Ta1-a2 Sf5-e3+ <br / > 25. Lc1xe3 Db5-b1+ <br / > 26. Le3-c1 Tg2-d2 <br / >
Ամորֆ սառույց
Ամորֆ սառույց, ջուր է` նյութի ամորֆ պինդ վիճակում, որում ջրի մոլեկուլները պատահականորեն են տեղակայված, ինչպես ատոմները սովորական ապակու մեջ։ Ամենից հաճախ բնության մեջ սառույց ը գտնվում է բազմաբյուրեղ վիճակում։
Նույն կերպ, քանի որ սառույցի բյուրեղային շատ ձևեր կան (տասնմեկ փոփոխություններ ներկայումս հայտնի են), կան նաև ամորֆ սառույցի տարբեր ձևեր, որոնք հիմնականում տարբերվում են խտությամբ։
Ստացման եղանակներ
Գրեթե ցանկացած բյուրեղային նյութ կարող է արագ սառեցման միջոցով վերածվել հալույթից`մետաստաբիլ ամորֆ վիճակի։ Հետևաբար, ամորֆ սառույց ստանալու բանալին սառեցման արագությունն է։ Ջուրը պետք է սառեցնել մինչև ապակենման վիճակի անցման ջերմաստիճանը (մոտ 136 Կ կամ −137 °C) մի քանի միլիվայրկյանում`բյուրեղային ցանցի ինքնաբերաբար առաջացումից խուսափելու համար։
Ճնշումը ամորֆ սառույց ստանալու ևս մեկ կարևոր գործոն է։ Բացի այդ, ճնշումը փոխելով, ամորֆ սառույցը կարող է մի տեսակից վերածվել մեկ այլ տեսակի։
Ջրի մեջ կարելի է ավելացնել հատուկ քիմիական նյութեր `կրիոպրոտեկտորներ, որոնք իջեցնում են դրա սառեցման ջերմաստիճանը և ավելացնում մածուցիկությունը, ինչը կանխում է բյուրեղների ձևավորումը։ Ապակենման վիճակի անցումը առանց կրիոպրոտեկտորների ավելացման կարելի էհասնել շատ արագ սառեցման դեպքում։ Այս մեթոդները կենսաբանության մեջ օգտագործվում են բջիջների և հյուսվածքների գաղտնազերծման համար։
Ցածր խտության ամորֆ սառույց
Եթե փոխվի թիթեղի ջերմաստիճանը և նստեցման արագությունը, ապա կարելի է այլ խտությամբ սառույց ստանալ։ Այսպիսով, 77 Կ–ում և 10 մգ/ժամ նստեցման արագությամբ ստացվում է 0,94 գ /սմ³ խտությամբ սառույց, իսկ 10 Կ–ում և  4 մգ /ժամ արագությամբ՝ 1,1 գ /սմ³, իսկ դրա կառուցվածքը, չնայած զուրկ է հեռակա կարգից, պարզվում է, շատ ավելի բարդ է, քան նախորդ ամորֆ սառույցինը։ Դեռևս պարզ չէ. ամորֆ սառույցի նու՞յն ձևափոխումն (0,94 գ / սմ³ խտությամբ) է ձևավորվում ԲԽԱՍ-ի տաքացման և գոլորշու  նստեցման ժամանակ, թե՞ դրանք տարբերվում են։
Բարձր խտության ամորֆ սառույց
Բարձր խտությամբ ամորֆ սառույց կարելի է ստանալ`~140 Կ-ից ցածր ջերմաստիճաններում սառույց Ih-ն ճնշելով։ 77 Կ ջերմաստիճանում, ԲԽԱՍ-ն ձևավորվում է սովորական բնական սառույց Ih-ից`մոտ 1,6 ԳՊա ճնշման տակ, իսկ  ՑԽԱՍ-ից ՝ մոտ 0,5 ԳՊա ճնշման տակ :77 Կ ջերմաստիճանում և 1 ԳՊա ճնշման պայմաններում ԲԽԱՍ-ի խտությունը 1.3 գ / սմ³ է։ Եթե ​​ճնշումը ցածրացվի  մինչև մթնոլորտային, ԲԽԱՍ-ի խտությունը կնվազի 1.3 գ /սմ³-ից մինչև 1,17 գ /սմ³ , բայց 77 Կ ջերմաստիճանում այն ​ պահպանվում է​​ անվերջ երկար։
Եթե բարձր խտության սառույցը տաքացվի նորմալ ճնշման տակ, այն չի վերածվի սկզբնական սառույց Ih- ի, այլ դրա փոխարեն կառաջանա ամորֆ սառույցի ևս մեկ փոփոխություն՝ այս անգամ ցածր խտությամբ՝ 0,94 գ /սմ³: Այս սառույցը 150 Կ-ի սահմաններում հետագա տաքացումից հետո  բյուրեղանում է, բայց կրկին ոչ թե սկզբնական սառույց Ih-ի է վերածվում, այլ ընդունում է սառույց Ic-ի խորանարդաձև տեսքը։
Շատ բարձր խտության ամորֆ սառույց
ՇԲԽԱՍ-ն ստացվեց 1996-ին, երբ հայտնաբերվեց, որ եթե ԲԽԱՍ-ն 1-ից 2 ԳՊա ճնշման սահմաններում տաքացվի մինչև 160 Կ, ապա այն կդառնա ավելի խիտ, իսկ մթնոլորտային ճնշման պայմաններում դրա խտությունը 1.26 գ /սմ³ է  ։
Կիրառություն
Ամորֆ սառույցը օգտագործվում է որոշ գիտական փորձերում, հատկապես էլեկտրոնային կրիոմիկրոսկոպիայում, ինչը հնարավորություն է տալիս ուսումնասիրել կենսաբանական մոլեկուլները այնպիսի վիճակում, որը հեղուկ ջրի մեջ մոտ է իրենց բնական վիճակին ։
Ծանոթագրություններ
Կատեգորիա:Սառույց Կատեգորիա:Ջրաբանություն
Ալկի (ամրոց)
Ալկի (նաև՝ Ալկեքար, Էլակուշ, Էլք, Տմորիք, Տմորիկ, Տմորիս, Բոհտան), ամրոց Մեծ Հայքի Կորճայք աշխարհի Վերին Կորդրիք գավառում՝ Տմորիքում, Վանա լճից հարավ, Տիգրիսի վտակներից մեկի ձախ ափին, Վան քաղաքից մոտ 90 կմ հարավ-արևմուտք ։
Պատմություն
Ըստ ասուրա-բաբելական արձանագրությունների անվանվում էր Էլակուշ։ Ստրաբոնը հիշատակում է Σἁταλχα ձևով, որը հավանաբար առաջացել է հայերեն «Շատ-Ալկի» ձևից։ Վարդան Արևելցու «Աշխարհացույց»-ում կոչվում է Ալկէքար։ Ըստ Մովսես Խորենացու՝ ամրոցը կառուցվել է Մեծ Հայքի արքա Արտաշես Ա-ի դայակ Սմբատ Բագրատունու կողմից՝ ի հիշատակ իր Ալիկա կնոջ, որի անունով էլ կոչել է այն ։
Տեղադրություն
Ալկին համապատասխանում է այժմյան Էլք ամրոցին։ Որոշ ուսումնասիրողներ այն տեղադրում են Տմորիք (Տմորիս) ամրոցի մոտերքում, որոշները այն ուղղակի նույնացնում են այդ ամրոցի, կամ Բոհտան բերդի հետ ։
Ծանոթագրություններ
Կատեգորիա:Բերդեր այբբենական կարգով Կատեգորիա:Հայկական բերդեր Կատեգորիա:Հայկական բերդեր և ամրոցներ (Թուրքիա)
Միջին Կիսեմա
Միջին Կիսեմա (Средняя Кисема), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Հյուսիսային Կիսեմա գետի ձախ ափին՝2 կմ հեռավորության վրա։ Գետի երկարությունը 14 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ճանապարհ դեպի Զանզիբար
«Ճանապարհ դեպի Զանզիբար» (Road to Zanzibar), ռեժիսոր Վիկտոր Շերզինգերի երաժշտական կինոկատակերգությունը՝ Բինգ Քրոսբիի, Բոբ Հոփի, Դորոթի Լամուրի մասնակցությամբ։ «Ճանապարհ դեպի ...» հեպտալոգիական շարքի երկրորդ մասն է։ Նկարահանվել է «Paramount Pictures» կինոստուդիայում (ԱՄՆ) 1941 թվականին։ ԱՄՆ-ի կինոքննադատների ազգային խորհրդի որոշմամբ՝ կինոնկարն ընդգրկվել է տարվա լավագույն ֆիլմերի տասնյակում ։
Սյուժե
Ամերիկացի երկու խաբեբաներ Չակ Ռիրդոնը (Քրոսբի) և Հյուբերտ Ֆրեյզերը՝ «Անվախ» մականվամբ (Հոփ), աֆրիկյան խոշոր քաղաքների տոնավաճառներում զբաղվում են զվարճալի ատրակցիոնների տոմսերի վաճառքով․ ատրակցիոններից յուրաքանչյուրը հիմքում ընկած են խարդախ հնարքներ։ Չնայած դրան՝ նրանց հաջողվում է վաստակել ավելի քան 5000 ԱՄՆ դոլար։ Այս գումարն օգտագործելով՝ ընկերները ներգրավվում են կասկածելի գործարքների մեջ, որի հիմքում ադամանդե դրամների իրավունքների վաճառքն է։ Արդյունքում նրանք վաստակում են ևս 2000-ը, բայց պետք է թաքնվեն սրիկաների հրոսակախմբի հետապնդումից։
Հասնելով քաղաքներից մեկը՝ Չակը և Հյուբերտը ծանոթանում են երկու երիտասարդ աղջիկների հետ, որոնք հետագայում նույնպես պարզվում են, որ «փոքր» խարդախներ են։ Ընկերությունը որոշում է, որ հետքերը կոծկելու լավագույն հնարավորությունը երկարաժամկետ ուղևորվելն է սաֆարիում գտնվող ջունգլիներ։ Տարաշխարհիկ ճանապարհորդության մեջ նրանք ընկնում են վայրի կենդանիների ճիրանների մեջ, այնուհետև հայտնվում են մարդակերների ցեղում, բայց միշտ հեշտությամբ դուրս են գալիս դժվար իրավիճակներից։ Ի վերջո, հերոսները որոշում են վերադառնալ հայրենիք՝ արդեն սիրահարված երկու զույգի կարգավիճակով։
Քննադատություն
1941 թվականի տեսաբան «Variety»-ի մեկնաբանի հոդվածում շեշտվում է, որ չնայած ֆիլմը լցված է բազմաթիվ կատակերգական իրավիճակներով, այն նախորդ կինոնկարի համեմատ չունի լակոնիկությունն ու անմիջականություն ։ Կատակների «ձգվածության» համանման եզրակացություններ է տալիս քննադատ Դենիս Շվարցը ։ «Նյու Յորք Թայմս»-ի գրախոսը 1941 թվականին ավարտում է իր տեսությունը՝ կինոնկարի մասին նշելով՝ այն ոչ այլ ինչ է, քան թեթև կինոկատակերգություն, որտեղ «Քրոսբն ու Հոփը կատակում են, Լամուրը երգում է մի քանի երգ, իսկ հեռուստադիտողը կարող է ուրախ անցկացնել ժամանակը» ։
Ծանոթագրություններ
Կատեգորիա:1941 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Paramount Pictures ֆիլմեր Կատեգորիա:Երաժշտական ֆիլմեր Կատեգորիա:Սև-սպիտակ ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան սև-սպիտակ ֆիլմեր Կատեգորիա:Ամերիկյան արկածային կինոկատակերգություններ
Ժամանակի թակարդում
«Ժամանակի թակարդում» (Timeline), ռեժիսոր Ռիչարդ Դոների ֆիլմերից, որի գլխավոր դերերը մարմնավորում են Պոլ Ուոքերը, Ֆրենսիս Օ’Կոնորը, Ջերարդ Բաթլերը, Բիլի Կոնոլին, Դևիդ Տյուլիսը, Աննա Ֆրիլը, Նիլ ՄակԴոնաֆը, Մեթ Կրևենը, Իտեն Էմբրին, Մայքլ Շինը։
Սյուժե
Մոտ ապագայում մարդկությունը մեծ տեխնիկական նվաճումների է հասնում։ Տվյալները փոխանցվում են ակնթարթորեն առանց որևիցե իսկ հաղորդալարի։ Համակարգիչները ներդրվում են մոլեկուլների մեջ։ Պատմության ամեն մի վայրկյան կարելի է վերարտադրել և գիտնականներին հաջողվում է ստեղծել մի մեքենա, որի միջոցով կարելի է հայտնվել ХІV դարի Ֆրանսիայում։ Բայց նմանատիպ ճանապարհորդությունը լի է բազում վտանգներով։
Արտաքին հղումներ
Կատեգորիա:2003 ֆիլմեր Կատեգորիա:Ռիչարդ Դոների ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան արկածային ֆիլմեր Կատեգորիա:Անգլերեն ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Ֆանտաստիկ ֆիլմեր գիտնականների մասին Կատեգորիա:Paramount Pictures ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան վեպերի էկրանավորումներ Կատեգորիա:Ամերիկյան ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ամերիկյան էքշն արկածային ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Նագոյա
Նագոյա (名古屋市, Նագոյա-սի, բառացիորեն «անվանական հին տուն» ), կառավարության հրամանով որոշված քաղաք, Ճապոնիայի բնակչության թվով չորրորդ խոշոր քաղաքը։ Ճապոնիայի խոշորագույն նավահանգիստներից մեկը, Այտի պրեֆեկտուրայի վարչական կենտրոնը։ Տոկայ տնտեսական շրջանի կենտրոնը։ Նավահանգստի տարեկան բեռնաշրջանառությունը կազմում է 110 մլն տոննա։ 2005 թվականին Նագոյան ընդունել է Էքսպո միջազգային ցուցահանդեսը։ Քաղաքի մակերեսը կազմում է 326,43 կմ², բնակչությունը՝ 2 275 171 մարդ (2014 թվականի հունիսի 1-ի դրությամբ), բնակչության խտությունը կազմում է 6969,86 մարդ/կմ³:
Ընդհանուր տեղեկատվություն
Նագոյան Ճապոնիայի բնակչության թվով չորրորդ քաղաքն է Տոկիոյից, Յոկոհամայից և Օսակայից հետո։ Արևմուտքում ճապոնական հին մայրաքաղաք Կիոտոյի և արևելքում ժամանակակից Տոկիո մայրաքաղաքի միջև իր միջանկյալ դիրքի շնորհիվ այն երբեմն անվանում են Տյուկյո (中京 «միջանկյալ մայրաքաղաք»)։
Նագոյան համարվում է երկրի և Տյուբու տարածաշրջանի կարևոր առևտրա-արդյունաբերական կենտրոն, որտեղ հատվում են Արևմտյան և Արևելյան Ճապոնիայի կարևոր տրանսպորտային ճանապարհները։
17-րդ դարից քաղաքը կատարում էր Օվարի պատմական նահանգի կենտրոնի դեր և եղել է Տոկուգավա սամուրայական տոհմի (ճապոնական սյոգունների բարեկամներ) դինաստիայի գլխավոր նստավայրը։
Քաղաքի խորհրդանիշներ
Նագոյա քաղաքի խորհրդանիշը 八 («ութ») հիերոգլիֆն է, որը վերցված է շրջանակի մեջ։ Դա Օվարի նահանգի Տոկուգավա դինաստիայի հնագույն խորհրդանիշն է։ Ճապոնական դիցաբանության մեջ ութ թիվը խորհրդանշում է անվերջությունը, այդ պատճառով խորհրդանշանը ցուցադրում է Նագոյա քաղաքի անվերջ զարգացումն ու բարգավաճումը։ Խորհրդանշանը հաստատվել է 1907 թվականի հոկտեմբերին։
Աշխարհագրություն
Նագոյա քաղաքը գտնվում է Հոնսյու կղզու կենտրոնական հատվածում, Օվարի նահանգի Մինո հովտում։ Քաղաքի հարավն ողողվում է Իսե ծոցի ջրերով։ Նագոյայի մակերեսը կազմում է 326,45 կմ² ։
Քաղաքի միջով անցնում են երկու խոշոր գետեր, որոնք ուղղված են դեպի հարավ՝ Սյոնայ գետը հյուսիսից և Տեմպակու գետը՝ արևելքից։ Երկու գետերն էլ թափվում են Իսե ծոցը։
Նագոյա քաղաքի ռելիեֆը պայմանականորեն կարելի է բաժանել երեք գոտու՝ արևելյան ժայռեր, կենտրոնական սարահարթ և հյուսիսի, արևմուտքի և հարավի ալյուվիալ հովիտներ։
Քաղաքի կլիման համարվում է չափավոր, սակայն ամռանը միջին խոնավությունը կազմում է ավելի քան 70 %, ինչը քաղաքը դարձնում է տոթ, իսկ ձմռանը հյուսիս-արևմուտքից փչում է ուժեղ սառը քամի՝ դարձնելով այն տարածաշրջանի ամենացուրտ վայրերից մեկը։ 2006 թվականին օդի միջին ջերմաստիճանը կազմել է 15,9 °C, ամենաբարձրը՝ 37,5 °C, ամենացածրը՝ -3,7 °C :
Նագոյան գտնվում է թայֆունների ճանապարհին, որոնք անցնում են Ճապոնական կղզեխմբի միջով։ Սակայն 1980-ական թվականներից դրանց հաճախակիությունը նվազել է։ Ամենաավերիչ թայֆունն անցել է քաղաքի վրայով 1959 թվականի սեպտեմբերի 26-ին, որի արդյունքում զոհվել է 1851 մարդ<ref name="nagoya00012941"/:
Տնտեսություն
Նագոյա քաղաքում զարգացած է մեքենաշինությունը (Mori Seiki), մետալուրգիան, քիմիական, նավթարդյունաբերական, տեքստիլ, թեթև արդյունաբերությունը։
Գործում է Կենտրոնական Ճապոնական առևտրային բորսան։
Վարչական բաժանում
Վարչականորեն Նագոյան բաժանվում է 16 շրջանների (կու)` Նակա-կու, Կիտա-կու, Մինամի-կու, Նիսի-կու, Հիգասի-կու, Տիկուսա-կու, Նակամուրա-կու, Մեյտո-կու, Նակագավա-կու, Միդորի-կու, Տեմպակու-կու, Միձուհո-կու, Ացուտա-կու, Մինատո-կու և Սյովա-կու։
Արտաքին հղումներ
Կատեգորիա:Նագոյա Կատեգորիա:Ճապոնիայի պրեֆեկտուրաների վարչական կենտրոններ Կատեգորիա:Ճապոնիայի քաղաքներ Կատեգորիա:1614 թվականին հիմնադրված բնակավայրեր
Թարիմ
Թարիմ (չին.` Ձյան, 塔里木河, սանսկրիտում հայտնի է որպես Śītā ), գետ Կենտրոնական Ասիայում, Չինաստանի արևմուտքում, Թարիմի հարթավայրում։
Մարգալեֆ
Մարգալեֆ  (Margalef de Montsant), մունիցիպալիտետ Իսպանիայում, գտնվում է Տարրագոնա պրովինցիայում, Կատալոնիայի ինքնավար մարզում։ Մունիցիպալիտետը մտնում է Պրիորատ շրջանում։ Տարածքը՝ 34,7 կմ²։ Բնակչությունը՝ 115 (2010)։
Թարիմ
Թարիմ գետի երկարությունը կազմում է մոտ 2090 կմ, գետը ձևավորվում է Ակսու և Յարկենդ գետերի միախառնումից, այն հոսում է արևելյան ուղղությամբ։ Գետը սնուցում է Լոբ Նոր լիճը։
Գետի հովտում բնակվում են մոտ 10 միլիոն մարդ տարբեր ազգությամբ (չինացի, մոնղոլ, ույգուր և այլն)։
Ծանոթագրություններ
Կատեգորիա:Չինաստանի գետեր Կատեգորիա:Լոբ Նոր լճի ավազանի գետեր
Պենիա
Պենիա , (Πενία կամ Πενίη, «աղքատություն», լատ.  Պաուպերտատա  և Էգեստա), աղքատությունն անձնավորող աատվածուհի։ Պենիան չկա ժողովրդական դիցաբանության մեջ. այն հորինել են հետագայում՝ մ.թ.ա. 4-րդ դարում բանաստեղծներն ու փիլիսոփաները (Արիստոփանես, Պլուտոն և ուրիշներ)։
Կատեգորիա:Հին հունական դիցաբանություն
Թատերական հրապարակ (Դոնի Ռոստով)
Թատերական հրապարակ (Театральная площадь), Ռուսաստանի Դոնի Ռոստով քաղաքի գլխավոր հրապարակը։ Գտնվում է Պրոլետարսկի շրջանում։ Քաղաքի բոլոր նշանակալի իրադարձությունները` Քաղաքի օրերը, համերգները, շքերթները, հրավառությունները անցկացվում են այս հրապարակում ։
Նկարագրություն
Հրապարակում են գտնվում Հյուսիսկովկասյան երկաթուղու գլխավոր վարչությունը, Ռոստովի Մաքսիմ Գորկու անվան դրամայի ակադեմիական թատրոնը, մի շարք հայտնի ընկերությունների (օրինակ, Ստելլա-բանկի) գրասենյակները ։
Թատրոնի շենքը կառուցված է խորհրդային կոնստրուկտիվիզմի ոճով և ունի տրակտորի տեսք ։
Հյուսիսկովկասյան երկաթուղու գլխավոր վարչության շենքը (նախկին Վլադիկավկազի երկաթուղու վարչություն) XX դարի հասարակական ճարտարապետության հուշարձան է։ Այն կառուցված է մոդեռն ոճի ռացիոնալիստական ուղղության ավանդույթներով ։
Հրապարակում են նաև Հայրենական մեծ պատերազմում տարած հաղթանակի 40-ամյակի առթիվ տեղադրված «Գերմանաֆաշիստական զավթիչներից Դոնի Ռոստով քաղաքն ազատագրող զինվորներին» հուշարձանը։ Դա վրան-թիկնոցը հագին հունական Նիկե աստվածուհու ոճավորված ոսկեզօծ պատկերով 72 մետր բարձրությամբ ստելա է ։
Հրապարակի նոր տեսարժանիքը 2016 թվականին կառուցված «Մեկ երկինք» պտտվող անիվն է։ Հարմարավետ խցիկով կարելի է բարձրանալ մինչև 65 մետր և վերևից դիտել քաղաքի թաղամասերն ու Դոն գետի շրջակայքը։ Անիվը բարձրությամբ երկրորդն է Ռուսաստանում ։
Ծանոթագրություններ
Կատեգորիա:Դոնի Ռոստովի հրապարակներ
Ռոկաջովինե
Ռոկաջովինե (իտալ.` Roccagiovine), կոմունա Իտալիայում, մտնում է Լացիո մարզի Հռոմ գավառում ։
Բնակչությունը` 293 մարդ (2008 թվականի տվյալներով), բնակչության խտությունը՝ 33 մարդ/կմ2, տարածքը՝ 9կմ2, փոստային ինդեքսը՝ 20, հեռախոսային կոդը՝ 0774։
Ժողովրդագրություն
Բնակչության դինամիկան՝
Ծանոթագրություններ
Կատեգորիա:Իտալիայի քաղաքներ
Թրոյ (Նյու Յորք)
Թրոյ (Troy), քաղաք ԱՄՆ-ի հյուսիս-արևելքում, Նյու Յորք նահանգում։ Ունի 62,9 հազար բնակիչ (1970)։ Նավահանգիստ է Հուդզոն գետի ափին։
Ծանոթագրություններ
Կատեգորիա:ԱՄՆ-ի քաղաքներ Կատեգորիա:1787 թվականին հիմնադրված բնակավայրեր
(8585) Պուրպուրեա
(8585) Պուրպուրեա (Purpurea), աստերոիդ աստերոիդների գոտու արտաքին մասում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 3,210841 ա. մ., առավելագույնը մոտենում է 2,6522 ա. մ. հեռավորության վրա և հեռանում 3,7695 ա. մ. ։ Արեգակի շուրջ մեկ ամբողջական պտույտ է կատարում 2101,49 երկրային օրվա ընթացքում, իր ուղեծրով շարժվելով միջինում 0,171307 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,52° անկյուն։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Հակոբ (ճարտարապետ)
Հակոբ (ծննդյան և մահվան թթ. անհայտ), XVII դարի ճարտարապետ։ 1675-ին կառուցել է Կունեն գյուղի (այժմ՝ ՀՀ Տավուշի մարզի Կիրանց գյուղից արևմուտք՝ Հին Կունեն գյուղատեղին) Սուրբ Աստվածածին եկեղեցին (արձանագրությունը մուտքի ճակատակալ քարին է)։
Ծանոթագրություններ
Կատեգորիա:Միջնադարյան հայ ճարտարապետներ
Տոկիոյի վրիժառուները
2021 թվականի ապրիլին կայացել է Liden Films ստուդիայի ստեղծած անիմե-հեռուստասերիալի պրեմիերան, իսկ ֆիլմի պրեմիերան կայացել է 2021 թվականի հուլիսին։
2021 թվականի հուլիսի դրությամբ մանգան ունեցել է ավելի քան 32 միլիոն տպաքանակ։ Նա նաև հաղթել է Շոնեն մանգա անվանակարգում 44-րդ Կոդանսյա մանգա մրցանակաբաշխության ժամանակ։
Սյուժե
Մի անգամ 26-ամյա անհաջողակ Տակեմիտին իմանում է, որ իր հետ հանդիպած միակ աղջիկը մահացել է «Տոկիոյի սվաստիկա» խմբավորման հետ վեճերի ժամանակ։ Նույն օրը նա ընկնում է գնացքի տակ և տեղափոխվում է 12 տարի առաջ, միջին դպրոցի տարիներ։ Նա որոշում է փոխել ապագան, որպեսզի փրկի աղջկա և իր ընկերների կյանքը։
Կերպարներ
Հանագակի Տակեմիչի (花垣 武道)
26 ամյա տղամարդ, ով կյանքում ոչնչի չի հասել։ Իր մահից հետո նրա մարմինը տեղափոխվում է 12 տարի առաջ, և նա ցանկանում է փոխել անցյալը։
Տատիբանա Հինատա (橘 日向)
Տատիբանա Նաոտո (橘 直人)
Սանո Մանջիրո (Մայկի) (佐野 "マイキー" 万次郎)
«Տոկիոյի սվաստիկա» հանցախմբի պարագլուխը։ Չնայած նվազ մարմնակազմությանը` ֆիզիկապես ուժեղ է, ավազակախմբում ունի ուժեղ հեղինակություն։ Նրան անվանում են «Անպարտելի Մաիկի», ինչն արդեն խոսում է նրա մարտական բարձր հմտությունների մասին։
Ռյուջի Կեն (Դռակեն) (龍宮寺 "ドラケン" 堅)
«Տոկիոյի սվաստիկայի» ղեկավարի տեղակալն ու Մաիկիի լավագույն ընկերը։ Տարբերակիչ նշան` վիշապի դաջվածք ձախ ամանի վրա։ Պատանու համար արտասովոր բարձր հասակ ունենալով` Դրակեն հսկայի տպավորություն է թողնում մյուսների վրա։
Անիմե
2020 թվականի հունիսին հայտարարվել է, որ «Տոկիոյի վրիժառուները» վերամշակվելու է անիմե սերիալի տեսքով ։ Արտադրության ստուդիան Liden Films-ն էր, ռեժիսոր է նշանակվել Կոիտի Հացումին, սցենարիստ՝ Յասույուկի Մուտոն, կերպարների նախագծման պատասխանատու՝ Կեյկո Օտան, հնչյունային ռեժիսոր՝ Իիդա Սաթոկին, կոմպոզիտոր՝ Ցուցումի Հիրոակին ։
Անիմե սերիալի պրեմիերան կայացել է 2021 թվականի ապրիլի 11-ին ։ Սկիզբը` «Cry Baby»-ն, կատարվել է Official Hige Dandism խմբի կողմից, իսկ եզրափակիչ «Koko de Iki o Shite» (ここで息をして) երգը կատարել է Էիլլ ։ Երկրորդ եզրափակիչ երգը` «Tokyo Wonder»-ը, կատարել է Նակիմուսին ։
Crunchyroll-ը արտոնագրել է սերիալի ցուցադրությունն Ասիայի սահմաններից դուրս ։ Muse Communication-ն արտոնագրել է սերիալի ցուցադրությունը Հարավարևելյան Ասիայում և Հարավային Ասիայում և հեռարձակում է այն իր Muse Asia YouTube և Bilibili ալիքներով։
Ֆիլմ
2020 թվականի փետրվարին հայտարարվել է մանգայի` ֆիլմի տեսքով էկրանավորման մասին ։ Ֆիլմի ռեժիսորը լինելու էր Ցուտոմու Խանաբուսան, սցենարիստը` Տակահասի Իձումին և կոմպոզիտորը` Յուտակա Յամադան։ 2020 թվականի ապրիլին հայտարարվել է, որ ֆիլմի նկարահանող խումբը դադարեցրել է նկարահանումները` COVID-19 համավարակի պատճառով ։ Սկզբում ֆիլմի պրեմիերան պետք է տեղի ունենար Ճապոնիայում, 2020 թվականի հոկտեմբերի 9-ին, սակայն 2020 թվականի հունիսին ֆիլմը հետաձգվել էր կորոնավիրուսի շարունակվող ազդեցության պատճառով։ 2021 թվականի մարտին հայտարարվել էր, որ ֆիլմի պրեմիերան տեղափոխվել է 2021 թվականի հուլիսի 9-ին։
Քննադատություններ
2021 թվականի հուլիսի վերջին մանգայի տպաքանակը գերազանցել է 32 միլիոն օրինակը ։ «Տոկիոյի վրիժառուները» դարձել է 2021 թվականի առաջին կեսին (2020թ. նոյեմբերից մինչև 2021թ. մայիս) ամենաշատ վաճառվող մանգոն՝ զիջելով միայն Demon Slayer: Kimetsu no Yaiba-ին և Jujutsu Kaisen-ին՝ ավելի քան 5 մլն օրինակով ։
2020 թվականին «Տոկիո վրիժառուները» հաղթել է մանգայի 44-րդ մրցանակաբաշխության Շոնեն կատեգորիայում ։
Արտաքին հղումներ
Կատեգորիա:Մանգաներ
Միլան Ռոդիչ
Ակումբային կարիերա
«ՕՖԿ» հիմնական թիմի կազմում իր նորամուտը կատարել է 2009 թվականի ապրիլի 26-ին՝ 18 տարեկանում մասնակցելով Բելգրադի «Պարտիզան» ակումբի դեմ խաղին։ 2013 թվականի հունվարի 31-ին պայմնագիր է կնքել Սանկտ Պետերբուրգի «Զենիթի» հետ ։ Վերջինիս կազմում իր նորամուտը կատարել է փետրվարի 21-ին՝ մասնակցելով ՈՒԵՖԱ Եվրոպայի լիգայի 1/16 եզրափակչի շրջանակներում անցկացվող խաղին ընդդեմ «Լիվերպուլի» ։ 2013 թվականի սեպտեմբերի 2-ին՝ ամառային տրանսֆերային պատուհանի փակման վերջին օրը, վարձավճարով տեղափոխվել է Նիժնի Նովգորոդի «Վոլգա» ակումբ, որի կազմում հանդես է եկել մինչև առաջնությանը ավարտը 2014 թվականի մայիսին։ Վարձավճարային պայմանագրի ժամկետի ավարտից հետո վերադարձել է Սանկտ Պետերբուրգի ակումբ։ 2014 թվականի հոկտեմբերի 29-ին խփել է իր առաջին գոլը «Զենիթի» կազմում՝ Ռուսաստանի գավաթի խաղարկության 2014/2015 մրցաշրջանի 1/8 եզրափակչում գրավելով Տուլայի «Արսենալ» ակումբի դարպասը (2:3)։
2015 թվականի օգոստոսի 31-ին Միլան Ռոդիչը միացել է «Կռիլյա Սովետով» ակումբին, որի հետ կնքել է եռամյա պայմանագիր ։ 2017 թվականի ամռանը՝ Պրեմիեր լիգայից ակումբի դուրս մնալուց հետո, Միլան Ռոդիչը տեղափոխվել է «Ցրվենա Զվեզդա» 250 հազար եվրոյով։
«Ցրվենա Զվեզդա» ակումբում Միլան Ռոդիչն իր նորամուտը կատարել է 2017 թվականի հուլիսի 27-ին՝ մասնակցելով Եվրոպայի լիգայի շրջանակներում անցկացված խաղին ընդդեմ Պրահայի «Սպարտայի»։
Կարիերան հավաքականում
Միլան Ռոդիչը Սերբիայի երիտասարդական հավաքականում իր նորամուտը կատարել է 2012 թվականի հունիսի 6-ին Շվեդիայի երիտասարդական հավաքականի դեմ խաղում։ Հրավիրվել է Սերբիայի գլխավոր հավաքականի կազմ՝ մասնակցելու Իսրայելի ու Ռուսաստանի հավաքականների դեմ ընկերական խաղերին, բայց այդպես էլ խաղադաշտ դուրս չի եկել։ 2018 թվականի հունիսի 4-ին կայացած Չիլիի հավաքականի դեմ ընկերական խաղում կատարել է իր նորամուտը Սերբիայի հավաքականում՝ հանդիպման 80-րդ րոպեին փոխարինելով Ալեքսանդր Կոլարովին ։ Ընդգրկվել է Սերբիայի հավաքականի կազմում՝ մասնակցելու 2018 թվականին Ռուսաստանում անցկացված ֆուտբոլի աշխարհի առաջնությանը, սակայն մրցաշարի ընթացքում եղել է պահեստային։
Արտաքին հղումներ
Կատեգորիա:Սերբ ֆուտբոլիստներ Կատեգորիա:Սերբիայի հավաքականի ֆուտբոլիստներ Կատեգորիա:ՕՖԿ Բեոգրադի ֆուտբոլիստներ Կատեգորիա:Զենիթի ֆուտբոլիստներ Կատեգորիա:Ցրվենա Զվեզդայի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Ֆուտբոլի պաշտպաններ Կատեգորիա:Ռուսաստանի Պրեմիեր Լիգայի խաղացողներ
Հորս
Հորս, գյուղ Հայաստանի Հանրապետության Վայոց ձորի մարզի Եղեգնաձորի տարածաշրջանում, մարզկենտրոնից 24 կմ հյուսիս-արևմուտք, Սելիմագետի աջակողմյան Հորս վտակի ափին, Սելիմագետ և Եղեգիս գետերի գետախառնուրդից 6-7 կմ հյուսիս-արևմուտք։
Աշխարհագրություն
Գյուղը գտնվում է ծովի մակերևույթից 1650 մ բարձրության վրա։
Գյուղից վերև Գնդասար լեռն է՝ 2960 մ բարձրությամբ։ Գնդասար և հարակից լեռների աղբյուրները ջրով ապահովում են գյուղը։ Գյուղը սահնմանակից է Շատին, Սալլի և Թառաթումբ համայնքներին, հեռավորությունը մարզկենտրոնից 20 կմ է։
Կլիմա
Ձմռանը ցուրտ է, ամռանը՝ զով։
Պատմություն
Վայոց ձոր մարզի Հորս գյուղը վերաբնակեցվել է 1918 թվականին Նախիջևանի Մեծոփ կամ Օծոփ (այժմ՝ Բադամլու) գյուղից ներգաղթած ընտանիքներով։ Խոսում է Վայոց ձորի և Հյուսիսային Նախիջևանի տեղաբնիկ բարբառով՝ Ճահուկ-Վայքի միջբարբառով։ Գյուղն ավելի հին է, քան ենթադրվում է, որի վկայությունն է գյուղի կենտրոնում կառուցված զարդաքանդակներով, սրբատաշ պատերով, 13–րդ դարի կիսավեր «Չեսարի Դարպաս» կառույցը և հարակից՝ վարդագույն քարերով կերտած եկեղեցիական համալիրը։
Բնակչություն
Ըստ ՀՀ 2011 թ. մարդահամարի արդյունքների` Հորսի մշտական բնակչությունը կազմել է 321, առկա բնակչությունը` 257 մարդ, բնակչության փոփոխությունը ժամանակի ընթացքում` ստորև.
Տնտեսություն
Բնակչությունը զբաղվում է անասնապահությամբ, խաղողագործությամբ և ծխախոտագործությամբ։
Պատմամշակութային կառույցներ
Հորսում պահպանվել են XIII-XIV դարերի խաչքարեր և XIV դարի եկեղեցի։
Հասարակական կառույցներ
Գյուղն ունի մշակույթի տուն, հիմնական դպրոց, բուժկետ։
Արտաքին հղումներ
Կատեգորիա:Վայոց ձորի մարզի բնակավայրեր Կատեգորիա:Վայոց ձորի մարզի գյուղեր
Պանդրոսոս
Պանդրոսոս, ցողի աթենական աստվածություն. Կեկրոպսի դուստրը, որի խնամքին Աթենասը հանձնել է մանուկ Էրիքթոնիոսին։ Ակրոպոլիսում գտնվում էր Պանդրոսոսի տաճարը։
Ծանոթագրություններ
Կատեգորիա:Հին հունական դիցաբանություն Կատեգորիա:Աստվածներ այբբենական կարգով
Հակաֆաշիստական Ընդհատակյա Հայրենասիրական Կազմակերպություն
Հակաֆաշիստական Ընդհատակյա Հայրենասիրական Կազմակերպություն (ՀԸՀԿ), խորհրդային ռազմագերիների հակաֆաշիստական կազմակերպություն. գործել է ԽՍՀՄ Հայրենական Մեծ Պատերազմի ժամանակ, ԽՍՀՄ, Լեհաստանի, Ֆրանսիայի՝ գերմանաֆաշիստական զորքերի օկուպացրած տարածքներում։ Ստեղծվել է 1942-ի մայիսին, ոչ ռուս ռազմագերիների Բենյամինովոյի (Վարշավայի մոտ) ճամբարում, որտեղ ֆաշիստական հրամանատարությունը կազմակերպում էր ազգ. գումարտակներ (այդ թվում՝ Հայկական ազգային լեգեոնը)։ Կազմակերպությունը ղեկավարում էր ընդհատակյա կենտրոնական բյուրոն, որը գլխավորում էր խորհրդային բանակի մայոր Ս. Յաղջյանը (բյուրոյի անդամներ՝ սպաներ Վ. Վարդանյան, Բ. Պետրոսյան, Ա. Ղազարյան, Դ. Մինասյան, Ա. Կարապետյան, Լ. Տիտանյան)։ ՀԸՀԿ կապ է հաստատել լեհ հայրենասերների հետ, ծրագրել համատեղ ապստամբություն, որը սակայն տեղի չունեցավ ճամբարը 1943-ի հոկտեմբերին Ֆրանսիա տեղափոխելու պատճառով։ Մեկ գումարտակ փոխադրվեց գերմանացիների օկուպացրած Մայկոպի շրջան, մյուսը՝ Ժիտոմիր։ 1943-ի սեպտեմբերին հայկական լեգեոնը փոխադրվեց Ֆրանսիա (Մանդ), որտեղ ղեկավարությունը կապեր հաստատեց ֆրանսիական Դիմադրության շարժման մասնակիցների և Ֆրանսիայի հարավի հայ հայրենասերների հետ։ 1944-ի հունիսին հայկական լեգեոնի մեկ գումարտակ, որը տեղակայված էր Լա Մանշի շրջանում, ապստամբեց, անցավ դաշնակիցների կողմը և նրանց հետ մասնակցեց Սոմ դեպարտամենտի ազատագրմանը։ ՀԸՀԿ-յան հայկական լեգեոնի բոլոր գումարտակներն անցան ֆրանսիացի ազատ հրաձիգների ու պարտիզանների կողմը և համատեղ մասնակցեցին գերմանացի օկուպանտներից Ֆրանսիայի հարավի ազատագրմանը (1944-ի հուլիս-սեպտեմբեր)։ 1944-ի օգոստոսին ֆրանսիական Դիմադրության շարժմանը հարած հայ ռազմագերիներից կազմակերպվեց Խորհրդային առաջին պարտիզանական գունդը Ֆրանսիայում։ ՀԸՀԿ-յան ընդհատակյա բյուրոներ են գործել Հոլանդիայում, Հունաստանում, Հարավսլավիայում, Ալբանիայում, Չեխոսլովակիայում։
Կատեգորիա:Երկրորդ համաշխարհային պատերազմ
Ջակոմո Լեոպարդի
Ջակոմո Լեոպարդի (Giacomo Leopardi, ), իտալացի ականավոր բանաստեղծ, մտածող, բանասեր։
Կենսագրություն
Ջակոմո Լեոպարդին ծնվել է 1798 թվականի հունիսի 29-ին Իտալիայի Ռեկանատի քաղաքում՝ ազնվականի ընտանիքում։ Նրա հայրը՝ կոմս Մոնալդո Լեոպարդին, աչքի էր ընկնում իր խիստ պահպանողական հայացքներով, իսկ մայրը՝ Ադելաիդան, մոլեռանդ կաթոլիկ էր։ Բացի Ջակոմոյից ընտանիքում մեծանում էին նաև երկու այլ զավակ՝ եղբայրը՝ Կարլոն (ծնվ. 1799 թ.) և քույրը՝ Պաոլինան (ծնվ. 1800 թ.)։ 1807-1812 թվականներին Ջակոմոն իր կրտսեր եղբոր և քրոջ հետ նախնական կրթությունը ստանում է տնային պայմաններում՝ հոգևորականների ղեկավարությամբ։
Արտաքին հղումներ
Կատեգորիա:Իտալացի բանաստեղծներ Կատեգորիա:Իտալացի գրողներ Կատեգորիա:19-րդ դարի փիլիսոփաներ Կատեգորիա:Պոլիգլոտներ Կատեգորիա:Խոլերայից մահացածներ Կատեգորիա:Իտալացի թարգմանիչներ Կատեգորիա:Գրաքննադատներ Կատեգորիա:Իտալացի բանասերներ
Հերման Գյորինգ
Հերման Վիլհելմ Գյորինգ (Hermann Wilhelm Göring), ֆաշիստական Գերմանիայի պարագլուխներից, պատերազմական հանցագործ։ Մասնակցել է Առաջին համաշխարհային պատերազմին, եղել է օդաչու։ 1922 թվականից՝ նացիոնալ-սոցիալիստական (նացիստական) կուսակցության անդամ և ԽԱ-ի (գրոհային ջոկատների) պարագլուխ։ Որպես Հիտլերի քաղաքական լիազոր (1930 թվականից) և Ռայխսթագի նախագահ (1932 թվականի օգոստոսից) ակտիվ դեր է խաղացել 1933 թվականին ֆաշիստական դիկտատուրայի հաստատման գործում, որից հետո դարձել է ավիացիայի կայսերական նախարար և Պրուսիայի կառավարության ղեկավար։ Եղել է ռազմաօդային ուժերի (Լյուֆտվաֆե) գլխավոր հրամանատար (1935 թվականից), «Գյորինգ» արդյունաբերական խոշորագույն կոնցեռնի տնօրեն (1937 թվականից)։ Գյորինգը Գերմանիայի նվաճած տերիտորիաներում նացիստական տեռորի կազմակերպիչներից էր։ 1940 թվականից՝ ռայխսմարշալ։ Նյուրնբերգյան դատավարությունում դատապարտվել է մահապատժի, սակայն պատժից առաջ ինքնասպանություն է գործել (հոկտեմբերի 15-ին)։
Ծանոթագրություններ
Կատեգորիա:Նացիստական Գերմանիայի ֆելդմարշալներ Կատեգորիա:Մյունխենի համալսարանի շրջանավարտներ Կատեգորիա:Նացիստական Գերմանիայի նախարարներ Կատեգորիա:Գերմանացի հակակոմունիստներ
Կարդ
Կարդ (նախկին անվանումը` Գյարդ), կիսալքված գյուղ Հայաստանի Հանրապետության Սյունիքի մարզի Կապանի տարածաշրջանի արևմտյան մասում, Գեղի գետի վտակ, Կարդ գետակի ձախ ափին, Գեղի գյուղից 3-4 կմ արևմուտք։ Վերանվանվել է Կարդ 1991 թ. ապրիլի 3-ին ։
Բնակչություն
Ըստ ՀՀ 2011 թ. մարդահամարի արդյունքների Կարդը բնակչություն չի ունեցել։ Մինչև 1988-1989 թթ. բնակեցված է եղել ադրբեջանցիներով ։
Կարդի բնակչության փոփոխությունը ժամանակի ընթացքում` ստորև.
Տնտեսություն
Խորհրդային տարիներին միավորված է եղել Գեղիի պետական տնտեսության հետ, որը զբաղվել է անասնապահությամբ և դաշտավարությամբ։
Պատմամշակութայինկառույցներ
Կարդից 2-3 կմ հյուսիս-արևմուտքում է գտնվել Վերին Կարդ գյուղը, որի ավերակները պահպանված են։ Ունի 17 դարի եկեղեցի, որի բեմի տակից բխում է հանքային աղբյուր։
Ծանոթագրություններ
Կատեգորիա:Սյունիքի մարզի գյուղեր
Շալիե
Շալիե (Chaliers), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 188 մարդ, բնակչության խտությունը` 10.23 մարդ/կմ²։ Բնակավայրը զբաղեցնում է 18.37 կմ² տարածք։
Աշխարհագրություն
Գտնվում է Փարիզ քաղաքից 440 կմ հարավ, Կլերմոն Ֆերան քաղաքից` 95 կմ հարավ, Օրիյակ քաղաքից` 65 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 110 աշխատունակ (15-64 տարեկան) բնակիչ, որոնցից ակտիվ էին 86-ը, իսկ ոչ ակտիվները` 24։ Ակտիվության ցուցանիշը կազմում է 78,2 %։ 86 աշխատունակ մարդկանցից աշխատել է 81 անձ (49 տղամարդ և 32 կին)։ Գործազուրկ են եղել 5 անձ (2 տղամարդ և 3 կին)։ 24 անաշխատունակներից 6-ը եղել են աշակերտներ կամ ուսանողներ, 13-ը` թոշակառուներ, իսկ 5-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Աստերոիդների ցանկ (263801-263900)
Աստերոիդների ցանկ (263701-263800) * Աստերոիդների ցանկ * Աստերոիդների ցանկ (263901-264000)
Էսպինելվես
Էսպինելվես (Espinelves), մունիցիպալիտետ Իսպանիայում։ Մտնում է Ժիրոնա նահանգի մեջ, Կատալոնիա ինքնավար համայնքում ։ Մունիցիպալիտետը գտնվում է Օսոնա շրջանում։ Զբաղեցնում է 17,4 կմ²։ Բնակչությունը՝ 192 մարդ (2010)։
Ժողովրդագրություն
Բնակչության թվաքանակի փոոխությունները.
Ծանոթագրություններ
Կատեգորիա:Իսպանիայի բնակավայրեր
Գլուխ սոխ
Սոխ (Allium cepa), ամենատարածված, արժեքավոր և հնագույն բանջարեղեններից է, մշակվում է կլիմայական բոլոր գոտիներում և օգտագործվում գրեթե բոլոր կերակուրների մեջ։ Սոխը մեծ չափով օգտագործվում է նաև թարմ վիճակում, որպես աղցանային բանջար։
Կատեգորիա:Ծաղկավոր բույսեր Կատեգորիա:Դեղաբույսեր Կատեգորիա:Մեղրատու բույսեր Կատեգորիա:Բանջարեղեն Կատեգորիա:1753 թվականին նկարագրված բույսեր Կատեգորիա:Եվրոպայի բուսական աշխարհ Կատեգորիա:Արմատապտուղներ
Պոֆիրի
Պոֆիրի, или պոհիրի , ողջույնի ծիսակարգ մաորիների մոտ։ Պատմականորեն այն անցկացվում էր հյուրերին մարաեում ողջունելու և հյուրընկալություն ցուցադրելու համար, բայց ժամանակակից հասարակության մեջ պոֆիրին կարող է ուղեկցել ընկերությունում նոր աշխատողի կամ բիզնես գործընկերների հետ հանդիպելիս։ Պոֆիրին հյուրերին հավասար կամ իրավահավասար չի դարձնում տանտերերի հետ։
Գործընթաց
Պատմականորեն պատերազամական շրջանում պոֆիրիի նպատակն էր պարզել, թե արդյոք հյուրերը խաղաղությամբ են եկել։ Այս արարողության անցկացման մանրամասները կախված են կոնկրետ մարաեի կանոններից, այն բանից, թե որքան բարձրաստիճան են հյուրերը, նաև այն բանից, թե արդյո՞ք նրանք արդեն եղել են այդ մարաեում։ Օրինակ՝ Տե Ատի Ավա ցեղը հոնգի է կատարում հյուրերին ողջունելուց անմիջապես հետո։
Պոֆիրին սովորաբար տեղի է ունենում շատ լարված մթնոլորտում, քանի որ մաորիների պատկերացմամբ հյուրերի վրա կա ուժեղ տաբու, իսկ պոֆիրին աստիճանաբար նվազեցնում է այն։ Բացի այդ, մարաեն (հանդիպումների տան առջևի հարթակը) համարվում է պատերազմի աստծո Տուի հայրենակալվածքն է, իսկ հանդիպումների տունը՝ խաղաղության աստված Ռոնգոյի․ պոֆիրիի ընթացքում մարաեում ելույթները արտացոլում են Տուի ագրեսիվ բնույթը։ Միևնույն ժամանակ, շատ պոֆիրիներ անցկացվում են ընկերական և հանգիստ մթնոլորտում։ Պոֆիրիները մի կողմից պետք է անցկացվեն «ինչպես պետք է», իսկ մյուս կողմից՝ ողջամիտ սահմաններում ձգտում է հավասարեցնել տանտերերին և հյուրերին, որպեսզի հյուրերի ոչ մեծ խումբը իրեն ընկճված չզգա, իսկ ոչ բավարար ավանդապաշտը՝ չզգա սնոբիզմ.
Պոֆիրիի միակ պարտադիր բաղադրիչը կարանգան է։ Ժամանակակից պայմաններում պաշտոնական պոֆիրին կարող է փոխարինել «միհի-ֆակատու»ին՝ հակիրճ ողջույնին։ Դրա ընթացքում հյուրերը և հյուրընկալողները նստում են, տանտերերից մեկը ելույթ է ունենում (պակաս պաշտոնական, քան ֆաիկորերոյի հետ), որից հետո սպասվում է պատասխան հյուրերից (յուրաքանչյուր ելույթի վերջում կատարվում է վիաթա-կինակի), որին հաջորդում է հոնգին և բանկետը:.
Ավելի հեշտ է տանը հյուրերին կամ հարազատներին ողջունելը։ Հյուրերը հոնգի են կատարում տանտերերի հետ, նստում են, որից հետո ընտանիքի ավագը կամ ղեկավարը ելույթ է ունենում, որին հյուրերը կարող են պատասխանել իրենցով, իսկ հետո մատուցվում է կերակուր։
Սովորաբար, միայն մաորի լեզուն է օգտագործվում պոֆիրիի ժամանակ, այլ լեզուների գործածումը պահանջում է համաձայնություն։
Պոֆիրին երբեմն ոչ մաորիների կողմից քննադատվում է իր երկար տևողության համար, մինչդեռ մաորիները պոֆիրին համարում են իրենց ժողովրդի մշակութային արժեքների կարևոր բաղկացուցիչ։
Վաերեա
Պոֆիրիի սկզբում հյուրերից մեկը կարող է արտասանել պաշտպանիչ կախարդանք՝ վաերեա․ դա արվում է նախքան տանտերերի տարածք մուտք գործելը, մարա մտնելուց առաջ կամ դրանից անմիջապես հետո։
Վերո
Բարձրաստիճան հյուրերի հետևում հաճախ կանգնած է լինում մի խորհրդական, որի խնդիրն է համոզվել, որ հյուրը գործում է բոլոր կանոնների համաձայն։ Վերոյի ընթացքում տանտիրոջ ռազմիկներից մեկը կամ մի փոքր խումբ, ավանդական տարազ հագած, դանդաղ քայլում է դեպի մարաեի դարպասը՝ ցուցադրելով իրենց մարտական հմտությունները նիզակով կամ այլ զենքերով։ Ելույթն ավարտելուց հետո նա գետնին է դնում արարողակարգային առարկա՝ տերևներով ճյուղ, փետուր, ձեռնափայտ և այլն, որոնք դանդաղ բարձրացնում է հյուրերից ամենաբարձրաստիճան տղամարդը, կամ եթե բարձրաստիճան կին է, ապա նրա ընտրած տղամարդը։ Դա կարող է կրկնվել մինչև 3 անգամ։ Արարողակարգին սպասելիս ռազմիկը կռանում է ու սպասում հյուրի արձագանքին։ Արարողարկարգային առարկան բարձրացնելուց հրաժարվելը դա նույնն է ինչ-որ մարաե մտնելուց հրաժարվելը։ Այն բանից հետո, երբ վերջին առարկան բարձրացված է, այն դնող ռազմիկը նիզակով մի քանի շարժում էանում, որից հետո մեջքով շրջում է դեպի հյուրերը, հարվածում է ազդրերին և հյուրերին ճանապարհ է ցույց տալիս դեպի մուտքը։
Անզգույշ ռազմիկը կարող է նիզակը կոտրել գետնին, այս դեպքում նա պետք է արագ հեռանա, իսկ բարձրաստիճան հյուրը վերցնում է նիզակի կտորները և դրանք վերադարձնում տանտերերին ֆաիկորերոյի վերջում։ Ռազմիկի մեկ այլ հնարավոր սխալը թաց խոտի վրա սայթաքելն է. հյուրերն այս դեպքում պետք է իրենց արժանապատիվ պահեն և կա՛մ անտեսեն դա, կա՛մ ցավակցեն ելույթների ժամանակ։
Կարանագա
Պոֆիրին շարունակում է (կամ, եթե վերոն չի կայացել, սկսվում է) կանացի «կարանգա» բացականչությունը։ Կարանգան կանանց կողմից կատարվում է որպես աստվածային տաբուի կրողների, որը  չեզոքացնում է հյուրերի տաբուն, ինչպես նաև բարի նպատակներ և ընկերասիրություն ցույց տալու համար։ Տանտերերից, մեկը սև հագած, ողջույնի կարանգա է կատարում, որից հետո հյուրերից մեկը պատասխանում է նրան։ Եթե խմբի անդամների մեջ տարեց կին չկա, կարանգան կարող է կատարել նաև երիտասարդ կինը։
Կարանգայի բառերը ընտրում է կատարողը, դրանք սովորաբար պատմում են հյուրերի և տանտերերի մահացած նախնիների նկատմամբ հարգանքի, ինչպես նաև այցի նպատակի մասին։ Դրանից հետո երկու կողմերն էլ մտնում են մարաե։ Կարանգան կարող է հաղորդել, թե ինչ է սպասվում հյուրերից, որպեսզի նրանք միանգամից մտնեն համայնքի տուն։
Եթե պոֆիրին իրականացվում է ըստ ամբողջական արձանագրության (վերոյի հետ), ապա մարաեի վրա տանտերերը կարող են կատարել ողջույնի հակա նախքան մուտք գործելը։ Հյուրերը պատասխանում են հակային, և ելույթները կարող են որոշ ժամանակ շարունակվել։